open-index/open-wikipedia-markdown huggingface dataset:
Strada extraurbana segondaria

Quella de **strada extraurbana segondaria** a l'è una classifegazzion tecnega di strade per la normativa italiana, che la gh'ha dent tute i strade che, foeura de 'na cità, a inn a 'na carrensgia cont almen una corsia de marcia per sens, oltra a quei a carrensge separade fade su con la veggia normativa e che donca inn no strade extraurbane principai.

Gh'hann no un segnalament specifegh, ma se po savé che finissen grazzia ai segnai che dann inizzi a 'na strada urbana, quei de color bianch. In sui strade extraurbane segondaria a gh'è no di limitazzion specifeghe a la circolazzion, e donca besogna metij in ciar se gh'è con di segnai, e 'l limit de velocità massim possibel a l'è de 90 km/h.

## Riferiment
*Classifegazzion di strade

## Vos corelade
*Classifegazzion ministrative di strade italiane:
:*Strada statal
:*Strada regional
:*Strada provincial
:*Strada comunal
:*Strada svesinal

*Classifegazzion tecneghe di strade italiane:
:*Autostrada (cat.A)
:*Strada extraurbana principal (cat. B)
:*Strada urbana (cat. D e E)
:*Strada local (cat.F)
Strada provincial 40 Binasch-Meregnan

La **strada provincial 40 Binasch-Meregnan**, ciamada de solet *la Binasca*, a l'è 'na strada provincial de la Cità Metropolitana de Milan, che la conliga insema la ex-SS35 di Giov de Binasch con la Via Emilia a Meregnan. Longa 18,2 km, a l'è 'n arteria propi importanta del Sud Milan, desgià che la conliga anca l'Autostrada del Sol con l'Autostrada A7.

La strada la passa per i comun de Binasch, La Ciarella, Basej, Sizzian, Locaa, Carpian e infina Meregnan, e la se incrosa con la SS412 e l'A1, oltra a passà sora al Lambret. A l'è per la pupart 'na strada extraurbana segondaria cont una carensgia e do corsie de marcia, foeura che per el svincol con l'A1 a Meregnan e a La Ciarella indova che gh'è el center commercial El Girasol, indova che gh'è do corsie separade de 'n spartitrafegh. A gh'è nissun incros regolad de semafer, ma inn tucc regolad con di rondò. A l'è, a bon cunt, in proget un slargament de la strada per fàlla tuta 'me strada extraurbana principala, ma i sindegh a inn contrari a cambiànn el percors, desgià che el trafegh a l'è per la pupart local.

La Binasca a l'è anca tristement cognossuda per el degrad che gh'è arent, cont i bord de la strada che inn pien de ruvera, de carcasse de machine e gh'è anca 'na mota de prostituzzion, per quella reson chi la pupart di comun gh'hann di ordenanze contra quei che ghe vann per ciollà.

## Riferiment
*Sp 40 Binasca: i Comuni, «no ad un'autostrada o superstrada»
*Da Melegnano a Carpiano, il viaggio da incubo lungo la Binasca

## Alter proget
Saginaw Grant

El **Saginaw Morgan Grant** (Pawnee, 20 de luj del 1936 - Los Angeles, 27 de luj 2021) l'è staa on ator american de origin nativa.

## Alter progett
Autostrada A54 (Italia)

L**'autostrada A54** a l'è 'n autostrada tangenzial a la cità de Pavia, in la soa zona ovest, per quella reson chì a l'è ciamada "Tangenzial Ovest de Pavia", gestida de la Milano Serravalle - Milano Tangenziali.

## Storia
El lavorà a l'è scominciad in del 1991 e l'è fornid in del 1994. Fina al 2015 a l'è stada l'unega tangenzial de tipo autostradal a servì 'n caploeugh de provincia ma no de region, fina a la vertura de la Tangenzial de Vares.

## L'autostrada
A rivà de Genoa a l'è 'n continov natural de la strada di Giov, che 'l scomincia a San Martin e la va vers nord, fina a passà el Tesin e l'è poeu conligada diretament a l'autostrada A7 a travers del racord. La forniss a Pavia dopo de 8,4 km, per metés ancamò in la SS35. La gh'ha do corsie de marcia per sens e la gh'ha no la corsia de emergenza.
## Percors

## Alter proget

## Ligam de foeura
*Sit del gestor
Gorgonzoeula

*Gorgonzoeula, cità de la cità metropolitana de Milan
*Gorgonzoeula, formai originari de la cità omonema
*Gorgonzoeula, fermada de la metropolitana milanesa
Satellaview

El **Satellaview** a l'è stad una periferega per el SNES che la faseva de modem satellitar, relassada de Nintendo in del 1995.

La gh'haveva dent 1 Mb de spazzi e 512 kB de RAM pussee, che podeven vesser doperad per descaregà di sgioeugh, anca esclusiv, per el sistema.

## Riferiment
*"Nintendo aims high with "Satellaview""

## Vos corelade
*Family Computer Network System
Segnan

**Segnan** (*Segnano* in italian) a l'è un quarter de Milan, part del Municipi 9 e in del Nord de la cità. A l'è stad un comun autonom fina al 1863, con dent anca Grech, che in quell ann lì a l'è deventad caploeugh del comun che l'ha donca cambiad nom in Grech, comun tacad a Milan in del 1923.

## Riferiment
* LombardiaBeniCulturali

## Alter proget
Tangenzial

Una **tangenzial** a l'è una strada svelta che la permet, in d'un ambient assee urbanizad, de passà per la cità senza havégh de passà per el trafegh urban. Despess, soratut in di cità pussee grand, formen un anell intorna a la cità, che 'l permet de conligà i varie autostrade e superstrade che gh'è intorna e de conligà insema tut l'hinterland.

I tangenziai poden vesser di autostrade vere e proprie, di superstrade o anca di strade ordinarie, a segonda di necessità, e poden vesser cont el pedagg o senza. Di voeulte a inn anca el limit del confin de la cità, l'è stad per agn el cas del MKAD a Mosca.

## Riferiment
*Che cos’è la tangenziale e quali mezzi possono circolarvi?

## Alter proget

## Vos corelade
*Circonvallazzion
*Racord autostradal
Autostrada A60 (Italia)

L**'autostrada A60** a l'è 'na tangenzial al servizzi de la part sud de Vares e part, insema a la SS712, del sistema tangenzial de Vares.

## Storia
La Tangenzial de Vares a l'è part, insema a la Tangenzial de Com e a l'Autostrada A36 del proget de la Pedemontana Lombarda. El lavorà per fàlla su a l'è scominciad in del fevrer 2010 e l'è verta al trafegh del 25 de sginer 2015, cont un cost de 930 milion de Euro. Fina al 31 de otober 2015 a l'è stad domandad no el pedagg, poeu l'è entrad in servizzi el sistema *free flow*, indova che gh'è no el casell e se paga dopo del passagg.

## Descrizzion
La strada la scomincia con l'interconnession con l'autostrada A8 a Gaggiava S'ciann e la finiss a Vedan, poch prima del comun de Vares, indova che 'l so percors el va inanz, senza continuità, in su la tangenzial Est.

La gh'ha domà 'na sortida, a Gaggiava, che la conliga la strada a la SP57 e a la SP20. 

La traversa i comun de Gaggiava, Brunell, Buguggiaa, Morazzon e  Lozza.

## Percors

## Slargament
A l'è prevista anca una trata a Nord de la Tangenzial Est che la conliga la strada al confin de Stat de Gaggioeu.

## Riferiment
*Sit ofizzial

## Alter proget
Strada provincial 57 de La Selvagna

La **Strada Provincial 57 de La Selvagna** a l'è una strada provincial de la Provincia de Vares che, a partì del port de Gaggiava S'ciann, la se conliga al pont de Vedan. La corr parallela a la Tangenzial Est de Vares, che in pratega l'ha sostituid la provincial per el trafegh no local.

In principi la gh'haveva origin al svincol de Gaggiava de l'Autostrada A8, ma incoeu la scomincia al rondò in tra Gaggiava e Morazzon, desgià che la prima trata a l'è part de la tangenzial. A l'è per intregh a una carensgia cont una corsia de marcia per sens.

## Riferiment
*Sit de la provincia 

## Alter proget
Autostrada A59 (Italia)

L**'Adutostrada A59** a l'è la tangenzial de Com, in la soa zona Sud, verta parzialment del 2015 e incoeu completada per 3 km di 9 totai che la sarà longa.

A l'è part, insema a l'Autostrada A36 e a la Tangenzial de Vares, del proget de la Pedemontana Lombarda e 'na voeulta completada la conligarà la SS342 Briantea con Villa Guardia.

A l'è vuna di strade indova che el pedagg se paga cont el sistema *free flow*, senza el casell.

## Riferiment
*sit ofizzial

## Alter proget
Tangenzial Nord e Est de Pavia

La **Tangenzial Nord e Est de Pavia**, ofizzialment *Strada Provincial 69*, a l'è 'na strada provincial de la Provincia de Pavia longa 7,4 km che la conliga la SS617 a 'n intersezzion con la Tangenzial de Pavia e con la SS35.

## Percors
La tangenzial la permet de evità el center citadin in direzzion sud e est e la scomincia a la sortida de la SS617, in corrispondenza con quella per Cremona de la SS234, e la va inanz a tocà la periferia est de Pavia, a incrosà la SS235, la SP72 per Cura e la SP2 per Meregnan, la stada poeu la se piega e la incrosa la Vigentina per Sizzian e Milan per poeu fornì, al chilometer 7,4, indova che la incrosa la Tangenzial e la Strada di Giov.

I intersezzion cont i strade a inn per la pupart regolade con di svincoi de acess, foeura che per quell con la SP72, che l'è regolad de 'n rondò.

La trata in tra el principi e la Vigentina a l'è ciamada Tangenzial Nord, menter quell dopo Tangenzial Est.

## Riferiment
*Lombardia, l’Anas inaugura la nuova Tangenziale di Pavia
Strada statal 703 Tangenzial Est de Noara

La **Strada statal 703 Tangenzial Est de Noara** a l'è 'na strada statal italiana che la conliga la SS11 con la SS32 inscì de passà no per el center de Noara. Prima la se ciamava Noeuva Strada ANAS 88 e l'è verta del 1983.

## Storia
Noara la gh'haveva de besogn de temp de 'n infrastrutura per mandà el trafegh minga destinad a la cità foeura del center abitad, donca in di agn '80 a scomincia el lavorà per 'na noeuva arteria stradal. El prim toch, in tra la SS32 e la SP1 per Camer, a l'è fornid el 14 de sgiugn 1983, menter el segond, in tra la SP2 e la SS11, el 27 de avril 1985.

Un terz toch a l'è catad foeura de slongàlla, cont una noeuva trata in tra la SS11 e la SS211 de la Lumellina, che l'è verta el 19 de dicember 1992. Un alter toch, che 'l permet de rivà a la SS11 de ovest, l'è vert al trafegh el 5 de sgiugn 2004.

In del 2005 a l'è classifegada provisoriament 'me Noeuva Strada ANAS 88, in del 2011 a l'è ofizzialment classifegada 'me statal con l'itinerari "Innest con la SS32 a Argin - Innest con la SS11 arent a Noara".

## Percors
La strada la scomincia in corrispondenza con la SS32 a Nord de Noara, in località Argin de Camra e la forniss in del Cors Vercej de Noara, indova che la se conliga a la Padana de Sota. La permet donca de evità el center urban e de rivà diretament a l'Autostrada A4 o in su la statal, per rivà a Milan o a Vercej. A l'è 'na strada extraurbana principala a do corsie de marcia per sens, con la carensgia partida de 'n spartitrafegh. El limit de velocità a l'è de 90 km/h.

## Tabella

## Riferiment
*Archivi la Stampa

## Alter proget
Anell Zitadin de Praga

L**'Anell Zitadin** (*Městský okruh* in cech) a l'è una strada de Praga che la fa de tangenzial ad anell per evità el center de la cità. A l'è vuna di tangenziai de la cità, insema a l'Autostrada D0 e a la strada de segonda class 101.

Nassuda in principi 'me superstrada, in sostituzzion de 'na stràda ad anell fada su longh del comunismo, in del 2005 a l'è classifegada 'me strada local con la sigla "MO".

Al dì d'incoeu a l'è minga completad el percors ad anell, e gh'è di trate che inn di vegge strade tacade a l'Anell, che conserven anca el vegg nom. Quand che la sarà fornida la sarà longa 32 km.

## Riferiment
*Sit ofizzial

## Alter proget
Strada statal 32 Tesinesa

La **strada statal 32 Tesinesa** a l'è 'na strada statal gestida de l'ANAS che la corr per intregh in Provincia de Noara e la conliga el caploeugh a la strada del Sempion.

'Me che se intend del nom, la corr parallela al Tesin. 

## Percors
La Tesinesa, longa 32 km, la scomincia a Novara e poch a nord la se incrosa con la Tangenzial Est de Noara, a Borgh Tesin la se destaca 'na diramazzion per Borbanee, e a la fin, oltra che a incrosà la SS33 del Sempion, la permet l'acess a la A8/A26.

In passad el traciad a l'éra drìt e 'l passava per un poo de center urban compagn de Bellinzagh, Olegg, Maran e Borgh, ma cont el temp ANAS l'ha favorid el fà su di variant che permeten un conligament pussee svelt.

### Diramazzion per Borbanee
La diramazzion per Borbanee, incoeu classifegada 'me strada provincial, la partìss de Borgh Tesin e la riva a Borbanee dopo de 10,3 km, per conligàss poeu a la ex strada statal 142 Biellesa.

In del so percors la toca anca Gategh e Cumiagh e l'è stada classifegada 'me statal in del 1981, per tornà a la provincia in del 2001.

## Bibliografia
*Elenco delle Strade Statali e delle Autostrade, ANAS, 1992

## Alter proget
Cuz

El **Cuz** a l'è un mangià tipegh de la Vall Camonega, soratut de Corten. Se pensa che 'l sibia vun di piat pussee antigh de la Lombardia, forsi de origin celtega.

## Storia
Un piat del gener a l'è manzonad sgiamò in del 700, e l'era tradizzion preparàll per i feste pussee grand, menter incoeu a l'è possibel mangiàll in di baite de montagna o in di restorant senza gran problema.

## Preparazzion
Per fàll se ciapa 'na pegora veggia e se met in del parioeul el so grass e poeu dopo la soa carna, con di savor pussee, i varie ricete gh'hann dent el broeud, l'aj, la salvia o el vin, e se lassa andà in sul foeugh, mej quell de 'n camin, per un temp in tra i do e i quater ore, senza messedà ma domà a moeuv el parioeul.

A la fin la se serviss con la polenta e se po meter del formai grana sora.
## Conservazzion
El cuz el se conserva anca per ses mes in di vas de terracota tipegh, indova che l'è metud, separad del grass, e cont el coo de vas quatad del grass.

## Riferiment
*Preparazione e conservazione del Cuz
*Il Cuz di Vallecamonica, una tradizione antica da preservare
*Il Cuz è il piatto tipico di Corteno Golgi, nel cui territorio, situato all’interno della riserva naturale delle Valli di S. Antonio, si trova il rifugio Val Brandet
Marco Borradori

El **Marco Borradori** (Sorengh, 6 de sgiugn 1959 - Lugan, 11 de avost 2021) a l'è stad un politegh, avocat e nodar svizzer, sindegh de Lugan del 2013 a la soa mort in del 2021.

## Biografia
Nassud a Sorengh, el ciapa la licenza in dirit in del 1983 a l'Università de Zurigh e in del 1986 el ciapa el diploma de avocat e nodar. L'è stad elesgiud deputad al Consili Nazzional con la Liga di Ticines del 1991 al 1995 e Municipal de la Cità de Lugan in tra el 1992 e 'l 1995. El 2 de avril 1995 a l'è elesgiud al Consili de Stat, indova che l'ha diret el Dipartiment del Territori, roeul che 'l molla in del 2013 quand che l'è elesgiud sindegh de Lugan, el prim de la Liga.

El 10 de avost del 2021, intant che 'l se allenava per la maratona de New York, el gh'ha 'n arrest del coeur e l'è ricoverad d'urgenza al Cardiocenter de Lugan, indova che 'l moeur el dì adree per sindrome de insuficienza multi-orghen.

## Riferiment
*Parlament.ch

## Alter proget
Interstatal 10

La **** a l'è una strada interstatal di Stat Unid longa 3959.53 km. 

## Riferiment
*US Road map

## Alter proget
Gino Strada

El **Gino Strada** (Sest San Giovann, 21 de avril 1948 - Rouen, 13 de avost 2021) a l'è stad un medegh, ativista e filantrop italian, fondator, insema a la mier Teresa Sarti, de Emergency e in quell roeul chi l'ha lavorad anca 'me cerusegh de guerra. L'è el bobà de la Cecilia Strada.

## Riferiment
* Treccani

## Alter proget
Evžen Plocek

L**'Evžen Plocek** (Jihlava, 29 de otober 1929 – Jihlava, 9 de avril 1969) a l'è stad un patriota cecoslovach, che 'l s'è dad foeugh per protestà contra l'invasion sovietega de la Cecoslovachia dopo de la primavera de Praga.

## Biografia
Nassuu in del 1929, in del 1943 el taca a lavorà 'me atrezzista. In del 1953 el se marida e in del 1955 el se sgionta al Partid, fina a deventà president del Moviment social revoluzzionari. In del 1968 el deventa president de la società d'auto Motorpal e l'è candidad per toeu part a 'na reunion del Partid Comunista de Boemia e Moravia.

El 4 de avril 1969, dì del Venerdì Sant, el se dà foeugh in la piazza principal de Jihlava, per protestà contra l'invasion sovietega de la Cecoslovachia e 'l moeur in ospedal cinch dì dopo, quand che poeu l'è dada la notizzia. I operari de la Motorpal, in tra milla dificoltà, inn stad boni de fàgh un obet publegh.

In del 2013 ghe dedichen la serie TV Hořící keř.

## Riferiment
*Biografia

## Alter proget

## Vos corelade
*Jan Palach
*Jan Zajíc
*Ryszard Siwiec
Strada Vigentina

La **strada Vigentina** a l'è 'na strada che la conliga Overa a Pavia, longa 20 km e classifegada in la cità metropolitana de Milan 'me strada provincial 28 e in la provincia de Pavia 'me strada provincial 205.

## Storia
La strada la conliga Milan a Pavia e l'ha cambiad el so percors pussee de 'na voeulta: per esempi la trata in tra Milan e Overa l'è deventada poeu la trata inizzial de la SS 412 de la Vall Tidon, menter a La Piev a gh'è 'na variant che la evita el center abitad, per poeu rivà a 'n innest con la Binasca che 'l evitava el passagg a nivell, che incoeu el ghè pu, de la ferrovia Milan-Genoa. A Sizzian, infin, a gh'è 'n oltra variànt che la evita la cità.

## Percors

La strada la scomincia in Via Diaz a Overa e, dopo havé passad la zona industrial, la passa per un tochell in del comun de Locaa e chinsci, la passa el Lambret per rivà a La Piev, per poeu finì la trata milanesa cont el rondò con la Binasca a Villamagior.

La trata pavesa la scomincia del rondò con la Binasca a Sizzian e la passa poeu per Vidigulf, Bornasch, Zecon e San Gines, per poeu fornì al rondò con la Tangenzial Nord de Pavia. 

De chì, la va inanz 'me strada urbana de competenza del comun de Pavia cont el nom de *via Vigentina*.

A l'è ben tegnì a ment che el chilometragg de la trata milanesa a l'è cuntad de Overa vers sud, menter quell de la trata paves el va de Pavia a nord.

### Diramazzion
A gh'è 'na diramazzion, ciamada 28 dir, che la conliga el principi de la Vigentina a la SS 412, longa 1,2 km.

## Riferiment
*Strada Vigentina ieri e oggi

## Vos corelade
*Porta Vigentina
Strada provincial 35 Berghem-Nember-Albin

La **strada provincial 35 Berghem-Nember-Albin** a l'è una strada provincial de la provincia de Berghem che la taca 'nsèma Berghem a Nember, a travers de Albin.

La scomincia 'n soeul confin in tra i cumun de Berghem e Torr Boldon al semafer de Via Correnti e l'è 'na strada extraurbana segondaria, longa 5,5 km, che la se conliga a squasi toeucc i strade poeu importancc de la bassa Vall Seriana. A Alzan la finiss cont una bretella che la se conliga a la superstrada Seriat-Nember-Cene.

## Percors

## Riferiment
*INFRASTRUTTURE: BERGAMO, ANAS APRE AL TRAFFICO TRATTO VARIANTE EX SS 671
Taleban

I **Taleban** inn un moviment islamista de l'Afghanistan in pè del 1994. In principi una milizzia che l'ha combatud in la guerra civil dopo che l'è borlad el regim comunista, hann governad el Pajes, con poch de recognossiment internazzional, in tra el 1996 e 'l 2001, quand che l'invasion americana i ha sbatud sgiò. Hann menad inanz una resistenza armada che, cont el retiràss di trupe american in del 2021, gh'ha permitud de tornà al governo el 15 de avost 2021.

## Riferiment
*Treccani

## Alter proget

## Vos corelade
*Propaganda di Taleban
*Emirad Islamegh de l'Afghanistan
*Ofensiva talebana del 2021
*Mohammed Omar
*Quella chi l'è la cà di coraggios
*Ministeri per el Promoeuver de la Vertù e 'l Prevegnì del Vizzi (Afghanistan)
Strada statal 337 de la Vall Vigezz

La **strada statal 337 de la Vall Vigezz** a l'è una strada statal italiana de proprietà de l'ANAS, che la percorr la vall omonema cont un'altituden massema de poch pussee de 800 meter in sul nivell del mar.

## Carateristeghe
A l'è per intregh 'na strada extraurbana segondaria, con limit de velocità de 50 km/h in di aree urbane e de 70 km/h in di zone extraurbane. A l'era fina al 1958 una strada provincial, la numer 70 de la provincia de Noara, cont el nom de "de la Vall Vigezz e di Cent Vaj", in quell ann lì la passa a la gestion statal.

## Percors

La strada la scomincia a Masera, indova che la sortiss de la SS33 del Sempion, poch lontan de la periferia de Dom, e la passa poeu per i center de Trontan, Dravégn, Santa Maria, Malesch e Re, indova che se riva al confin de Stat con la Svizzera de Pont Ribellasca.

De Malesch a l'è possibel ciapà la SS631 per rivà, dopo de 'n percors de 25 km pien de curve, a Canobi e in sul Lagh Magior. In tra Masera e Dravégn a gh'è 'na galleria noeuva, longa circa 1,6 km, che la sbassa el temp de percorrenza e la vegia trata, che la passa per el center de Trontan, a l'è stada classifegada 'me Noeuva Strada ANAS 357.

## Riferiment
*Ducument de l'ANAS 

## Alter proget
Confin de Stat de Pont Ribellasca

El **Confin de Stat de Pont Ribellasca** a l'è un valich de frontera che 'l conliga la provincia del Verban-Cusi-Ossola al Canton Tesin, in tra i comun de Re e Camed.

Ghe passen dent, del lat italian, la strada statal 337 de la Vall Vigezz, e de quell svizzer la Via Cantonala.

Presidiad de la Polizzia de Stat e de la Guardia de Finanza de la banda italiana e di Guardie de Confin de la banda svizzera, a l'è retegnud un valich segondari, doperad soratut del trafegh turistegh, rispet ai valich de Iselle e Piagg.

## Riferiment
*Vigezzina

## Alter proget
Via Pandina

La **Via Pandina** a l'è una strada che la conliga Meregnan a Pandin, cont un taj indova che gh'è l'Ada.

## Storia
A l'è stada fàda sù del Bernabò Vescont in tra el 1350 e 'l 1370 per conligà pussee a la sventa i so castej de Meregnan e de Pandin e per fàll andà a cascia in di zone arent a l'Ada.

A l'è stada fàda su 'me strada drita per intregh, 'me che l'è anca incoeu, longa circa 18 km, e la traversava l'Ada, anca se 'l se sa no de precìs comè.

## Traciad
La strada a l'è per la pupart intata, foeura che per el traversà de l'Ada. A Milan e Lod a l'è ciamada strada provincial 138, menter a Cremona  strada provincial 91.

La scomincia a Meregnan e la incrosa la via Cerca, per rivà a Dresan, la passa poeu a la Provincia de Lod, a Mulazzan, e la passa la Muzza cont un pont a arcada. In del comun de Zel, la se interomp, indova che gh'è l'Ada, e la taca poch dopo a Spin 'me strada local al servizzi di cassine, e la torna provincial al rondò con la SS415 de Paù e la riva a Nosadell e poeu, dopo havé intersecad la Bergamina, la entra in del center abitad de Pandin.

## Riferiment
*La Via Pandina di Melegnano

## Alter proget
Strada provincial 11 per Piazzoeul

La **strada provincial 11 de la Provincia de Bergom**, l’è ona strada de interess local  longa pussee o men 800 meter che la conliga la strada statal 470 de la Val Brembana cont el paes de Piazzoeul.  L’è stada realizada in del 1943 e in del cors de la soa storia i prim 300 meter e i ultim 200 a inn stad slargad. Al dì d’incoeu el trat central el manten la soa larghezza original de 4,50 meter, inveci i trat inizzial e final inn largh pressapoch 6 meter.

Prinicipi de la strada provincial 11 per Piazzoeul.jpg|Principi de la strada provincial 11 de la provincia de Berghem
Strada provincial 11 de la provincia de Berghem - trat central.jpg|Strada provincial de la provincia de Berghem - trat central
Strada provincial 11 de la provincia de Berghem - trat final.jpg|Strada provincial 11 de la provincia de Berghem per Piazzoeul- trat final


## Riferiment
Tranvia de Bologna

La **tranvia de Bologna** a l'è ona red di tram in proget a Bologna. I canter i partirà in del 2022; segond el proget, la sarà dervida in del 2026.

El prim tram de Bologna a l'era stad ativ dal 1880 al 1963.

## Linia 1
La linia 1 la conligarà el center al quarter Borgh Panigal, indova che ghe sarà el deposit e on parchegg de scambi con l'autostrada, al center citadin, a la Fera e al Pilaster, in de la zona periferega del quarter San Donad.

La linia, a scartament standard, ala sarà longa 16,5 km e la gh'havarà 30 stazzion e fermade. A ghe vorrà 52 menut per fàlla.

## Linia 2
La linia 2 la conligarà al center citadin a la zona Cortisela, in del quarter Navili.

La sarà longa 7,4 km e la gh'havarà 18 stazzion e fermade. A ghe vorarà 25 menut per fàlla.

La andarà anca de fœura di confin del comun de Bologna, fina a Castel-Magior, de sora del cap-lœugh.

## Riferiment


## Vos corelade
* Straport a Bologna
* Red di filobus de Bologna
Noeuva Strada ANAS 40

La **Noeuva Strada ANAS 40** a l'è una strada statal italiana che la corr per intregh in la provincia del Verban-Cusi-Ossola.

Longa 3,65 km, la conliga la SS33 a Crevola con la strada statal 659 de la Vall Antigori de la Vall Formazza a Oira, de che l'è, in teoria, 'na variant, pussee svelta, desgià che la passa no per el center abitad e la se imet diretament in la superstrada.

## Riferiment
*Strade ANAS
Strada provincial 103 Cassanesa

La **strada provincial 103 Cassanesa** a l'è una strada provincial de la cità metropolitana de Milan, che la conliga Milan a la bergamasca, a finì el so percors a Cassan d'Ada.

## Storia
Sgiamò i roman gh'haveven una strada incentrada in su Cassan per conligà Milan a la Lombardia oriental, la Via Mediolanum-Brixia.

## Percors

La strada, longa 21 km, la scomincia a Lambraa, a la sortida de la Tangenzial Est, e la riva a Pioltell 'me strada extraurbana principal a do carensgie con quater corsie de marcia, la se incrosa poeu con la via Cerca e la deventa 'na strada extraurbana segondaria con domà 'na carensgia e do corsie, retegnuda de tancc inadata al trafegh interprovincial. La traversa Pozzoeu e Trisella per rivà infin a Cassan, indova che la se sgionta a la strada provincial 104.

In tra el 2003 e 'l 2009 a gh'è stad di lavorà, pagad de la provincia, che hann slargad la strada a Melz e hann fad una variant a Pozzoeu.

A l'è in proget un noeuv slargament de la trata in tra Milan e Pozzoeu, che 'l farà tuta la strada a do carensge e che la conligarà a la Tangenzial Est Esterna de Milan, cont anca el rinforzament del svincol de Lambraa, un conligament noeuv con Segraa, in trincera.

## Riferiment
*Trail Lombardia
*OTI Nord

## Alter proget

## Vos corelade
*Strada provincial 14 Rivoltana
Strada provincial 14 Rivoltana

La **strada provincial 14 Rivoltana** a l'è una strada provincial de la cità metropolitana de Milan che la conliga Milan a Liscaa e poeu a Rivoeulta d'Ada.

## Percors
La strada la scomincia foeura de l'Ortiga 'me strada urbana del comun de Milan e la riva a 'n rondò che gh'è arent a l'idroscal de Milan e la deventa 'na strada a do carensge e do corsie per sens de marcia.

La passa poeu a Segraa, indova che la gh'ha una sortida per Peschera e 'n oltra per el center citadin e poeu 'n oltra per Malaspina. De quella trata chi a l'è classifegada 'me strada extraurbana principal.

La riva poeu a Pioltell, indova che la gh'è 'na sortida, e poeu a Vignaa, indova che gh'è 'n oltra sortida. A Liscaa a gh'è la *Variant de Liscaa* che la permet de andà diretament in su la Tangenzial Est Esterna de Milan e poeu gh'è 'n rondò che 'l permet a la strada originaria de andà inanz, che la riva a Trucazzan, la passa la Molgora e poch dopo la riva al confin con la provincia de Cremona, poch prima de l'Ada, indova che la deventa la strada provincial 4 Rivoltana che, dopo de 'na trata curta, la deventa la strada provincial 185 Rivoltana de la provincia de Bergom.

## Riferiment
*SP 14 “RIVOLTANA” E VARIANTE DI LISCATE

## Alter proget
Strada statal 34 del Lagh Magior

La **strada statal 34 del Lagh Magior** a l'è una strada statal italiana che la conliga Gravallona al confin de Stat de Piagg.

## Percors
La scomincia a Gravallona 'me continov de la strada statal 33 del Sempion e la corr in del prim trat parallela a la Strona, la incrosa l'autostrada A26 e la passa la Tos, per poeu corregh parallela per circa 4 km e poeu la taca a costegià el lagh Magior, per poeu rivà a Verbania.

De chì la passa per i vari comun del Lagh, fina a rivà a Canobi, indova che poeu a gh'è el confin de Stat e la strada la va inanz 'me strada principal 13.

A l'è l'unega infrastrutura al servizzi de la sponda ocidental del Lagh.

## Riferiment
*Structurae

## Alter proget
Via Rivoltana

*Strada provincial 14 Rivoltana de la cità metropolitana de Milan
*Strada provincial 4 Rivoltana de la provincia de Cremona
*Strada provincial 185 Rivoltana de la provincia de Bergom
Antoni Boggia

L**'Antoni Boggia** (Uri, 23 de dicember 1799 - Milan, 8 de avril 1862) a l'è stad un criminal italian, el prim sassin serial de l'apena nassud Regn d'Italia.

## Biografia
Nassud in sul lagh de Com, minga deslongh de la Svizzera, el gh'ha i so prim rebellot con la giustizzia, del Regn Lombard-Veneto, a vintcinch agn, per di cambiai minga pagade, el scapa donca in del Regn de Sardegna, indova che l'è menad via per rissa e tentad mazzament. El profita de 'na rivoeulta per tornà in Lombardia, indova che, grazzia al facc che 'l saveva el todesch, el troeuva un lavorà a Palazzi Cusan, sed del comand militar austriegh.

In del 1849 el mazza l'Angelo Ribbone e ghe roba 1'400 svanzighe, e l'è poeu desmembrad e scondud in la soa cantina. In del 1851 el proeuva a copà 'n ragionat a colp de segur, e l'è condanad de la giustizzia austriega a trii mes a la Senavra, e 'l torna poeu liber.

El 26 de fevrer 1860 el fioeul de la Ester Maria Perrocchio, quella che ghe ficiava la cà al Boggia, el denonzia ai Carabiner Real che la mader a l'è descomparida e 'l giudes el descovriss che gh'è 'na procura falsa, fada de 'n nodar de Com, in favor del Boggia, e poeu el descovriss anca el so precedent e ghe fa controllà la cà, indova che troeuven el corp de la dona scondud, oltra a du alter cadaver.

El Boggia l'amet de havé mazzad quella sgent chi, ma el se deciara mat fina a l'ultem. A l'è condanad a mort per impicagion e l'è tacad su el 8 de avril del 1862. El so corp a l'è miss sota arent a Porta Lodoviga, menter 'l coo a l'è dad a l'Ospedal Magior e poeu dad al Cesare Lombroso per di analisi. A l'è stad el darrer civil condadad a mort a Milan fina a la segonda guerra mondial, desgià che 'l codes Zanardelli l'haveva abolid la pena de mort.

## Riferiment
*Storia di Milano
Gesa de Sant Ambroeus (Legnan)

La **Gesa de Sant Ambroeus** a l'è una gesa catolega de Legnan. Dedicata al patron meneghin, a l'è la gesa la pussee antiga de la cità del Carrocc.

## Storia
I lavorà per fàlla su a inn scominciad in del secol quell de 13, e inn fornid in del 1590. In del 1740 a l'è slargada e con l'aspet che la gh'ha incoeu.

Del 2008 al 2015 gh'hann fad dent la messa ambrosiana antiga in latin, spostada poeu a la gesa de la Madonina.

## Strutura
A navada unega, la gh'ha do finestre. Dent a gh'è di dipint de Giambatista e Francesch Lampugnan, e 'n afresch del Sant Ambroeus.

## Bibliografia
* Giorgio D'Ilario, Egidio Gianazza, Augusto Marinoni, Marco Turri, Profilo storico della città di Legnano, Edizioni Landoni, 1984, ISBN non esistente.

## Alter proget

## Vos corelade
* Contrada Sant Ambroeus
Strada provincial 65 Cornoeuva-Perled

La **strada provincial 65** (anca ciamada **SP65** o **de la Valsasna** o **Scenic Route 65**) a l'è ona strada provincial de la provincia di Lech.

Se trata de ona arteria importanta de la provincia de Lech e on itinerari turistich frequentad che ‘l conliga la Valsasna con la Val d'Esin. La pussee part del tragit è denter in del Parco de  la Grigna Setentrional.

La strada l’ofriss di scurt de paesagg, specialment apress a do aree de  sosta che varden de orient in sul Lagh de Com, in località Bolognina e Agueglio (Perled).

## Tragit
La strada la comenza a Cornoeuva, coeur de la Valsasna in su la sponda manzina del torent Pioverna, a ona altezza altimetrica de 483 m.s.l.m. indove che l'incrosa la strada provincial 62. La se snoda vers Perlasch e rampega vers el Pass de Agueglio che ‘l mena a ona altezza de 1142 m.s.l.m.. In quell trat chì se incontren: 

* el Monte Albiga (900 m s.l.m.)
* el Monte San Defendente - Agueglio (1.321 m s.l.m.)

El traciad el riva a Esin e de lì a on bivi che permet de rivà al pass Cainallo. A voltà a drizza se và inanz in su la SP65, che de maneman la seguta a redù la soa altèzza  e poeu la costegia la Vall d'Esin a meza costa e la regala di vedude taja-fiad. L’interessa el paes de Perled e i so frazzion (Bolognina, Selva, Regol e Oliver). 

La strada termina in località Olived e la se imet in la strada provincial 72, in corrispondenza del sboch del torent Esin apress a la Stazzion de Varena-Esin-Perled e a la stazzion di traghet e batei che parten de Varena e intraversen el Lagh de Com.

In preparazzion a l’aveniment Wikimania 2016 la strada l’è stada interessada de intervent de manutenzion straordinaria.

## Storia
El trat Parlasco - Esino Lario è dedicad a l'ingegner Pietro Pensa. El rest del traciad, foeura del comun de Esin, l’è denominad "Via per Esino".

Fina di ann Votanta la SP 65 l’ha ospitad anca di gare de rally, eliminade in del cors del temp per via de l'alt numer de s’centrade, l'ultima gara la s’è tegnuda in del 2012.

## Note
Strada statal 229 del Lagh d'Orta

La **strada statal 229 del Lagh d'Orta** a l'è una strada statal italiana che la conliga Noara a la via del Sempion a Gravallona.

## Storia
In del 1958 a l'è insubida de la Provincia de Noara per la statalizazzion, aprovada in del 1959. In del 2001 la gestion la passa a la Region, che la classifega la strada 'me strada regional e in del 2008 la passa la competenza a la provincia de Noara. In del 2021 la torna sota l'ANAS.

## Percors

Per i prim 30 km la va assee drizza e, passad Borbanee e Gozzan, la deventa pussee irregolar, quand che se riva al lagh d'Orta.

Se passa per Orta San Giuli e Omegna, el che center a l'è evitad de 'na varianta reservada ai veicoi a motor, la torna poeu assee drita e la passa per Casal fina a rivà a Gravallona, indova che la se sgionta a la strada statal 33 del Sempion.

El limit de velocità a l'è de 50 km/h in di trate urbane, 70 km/h in di trate curvilinee arent al lagh e 90 km/h in del rest de la strada.

## Riferiment
*Strade Provinciai de Noara

## Alter proget
Strada provincial 51 de la Santa

La **strada provincial 51 de la Santa** a l'è una strada provincial de la provincia de Lech che la conliga Galbiaa a Casanoeuv.

A l'è 'n arteria assee importanta de la zona, che la permet i conligament Nord-Sud e la conliga la Superstrada de la Valsasna a la Tangenzial Est milanesa, a travers di SP7/45, arent a Vimercaa.

## Riferiment
*Provincia de Lech
Viadot di Parch

El **Viadot di Parch** a l'è un viadot de la Tangenzial Est de Milan che l'è ciamad inscì perchè el passa sora al parch Lamber e al parch Forlanin, oltra che a la ferrovia Milan-Venezzia.

## Storia
L'è stad fad su del Silvano Zorzi in del 1973, cont una strutura che l'è 'n evoluzzion de quella del Cavalcavia Monscender-Serra, progetad del Zorzi midem una desina d'agn prima.

In di agn '90 a l'è stad slargad per meter tre corsie de marcia pussee de 'na corsia de emergenza.
## Carateristeghe
El viadot, longh circa 3 km, el scomincia al svincol con vial Forlanin e ghe passa sora a 'n poo de strade urbane, a la ferrovia per Venezzia, al Lamber e al parch de la Lambreta. In sul viadot a gh'è i svincoi de vial Rubatin e de Lambraa/Segraa.

A l'è fad de do oeuver independent, vuna per carensgia, che inn fade de 245 campade in ciment armad.

## Riferiment
*Orden di Architet 

## Alter proget
Strada principal 405

La **strada principal 405** a l'è 'na strada principal de la Svizzera che la corr per intregh in del Canton Tesin.

A l'è 'na strada senza contrasegn, cioè el numer a l'è no doperad in la segnaletega, ma domà in di lesg, de facc a l'è ciamada domà "Via Cantonal".

La scomincia al confin italian a Zenna, de la SS 394, la passa poeu a Dirinella e a Vira per rivà poeu a Quartin.

## Riferiment
*Ordinanza concernente le strade di grande transito del 18 dicembre 1991 (Stato 18 febbraio 2020)
Dirinella

**Dirinella** a l'è una frazzion del comun tesines de Gambaroeugn, fina al 2010 part de Cavian.

La se troeuva in tra el confin italian e 'l Lagh Magior e ghe passa dent la Via Cantonal, che la conliga Quartin al confin de Stat de Zenna.

La gh'ha poch pussee de 100 abitant.

## Riferiment
*Lexicon
Strada statal 631 de Vall Cannobina

La **strada statal 631 de la Vall Cannobina** a l'è una strada statal italiana che la percorr la vall omonema.

## Percors
La strada la scomincia a Canoeubi cont un rondò che la sgionta a la strada statal 34 del Lagh Magior e la percorr, cont un trasciad minga agevol, tuta la Vall intrega, a passà del comun de Vall Cannobina, indova che vari deviazzion riven in di frazzion, e infin ghe riva a Malesch, indova che la se sgionta a la strada statal 337 de la Vall Vigezz.

## Storia
Fina al 1989 a l'era una strada de la Provincia de Noara, in quell ann lì a l'è elevada a strada statal con decret del Ministeri di Lavorà Publegh. In del 2001 la torna a la Region Piemont, che la passa la gestion a la Provincia del Verban-Cusi-Ossola, in del 2021 la torna al Stat e l'è gestida de ANAS.

## Riferiment
*Gazeta Ofizziala
Autovia A-1

La **** a l'è 'n autovia spagnoeula longa  km. A l'è de acess publegh e a gratis.

## Riferiment
*Highway Maps

## Alter proget
Quella chi l'è la cà di coraggios

**Quella chi l'è la cà di coraggios** (*Dā də bātorāno kor* in pashto) a l'è un cant de bataja di Taleban, inn de facto del moviment e, in tra el 1996 e 'l 2001 e del 2021, de l'Afghanistan midem.

A l'è un nasheed a capella, cioè senza musega sota, desgià che per i Taleban i strument musegai inn haram.

A gh'è nissuna lesg talebana che la da un stats ofizzial a quell inn chi, ma a l'era la sigla del so programa radio in su la Sharia e l'è stad cantad in l'alzabandera del burò politegh di Taleban in Qatar.

## Riferiment
*Flag and Emblem Law of the Islamic Emirate of Afghanistan 

## Vos corelade
*Sououd-e-Melli
Strada principal 567

La **strada principal 567** a l'è 'na strada principal svizzera che la conliga la strada principal 13 de Splügen al confin italian al pass del Spluga, indova che la va inanz 'me strada statal 36 del Lagh de Com e del Spluga.

A l'è minga contrassegnada, cioè el so numer a l'è no doperad per la segnaletega.

## Riferiment
*Ordenanza

## Alter proget
Strada provincial 166 de la Vall d'Ossola

La **strada provincial 166 de la Vall d'Ossola** a l'è 'n importanta strada provincial de la provincia del Verban-Cusi-Ossola che la representa el vegg percors de la strada statal 33 del Sempion de Ornavass a Varsc, sostituid de 'na superstrada in del 1985.

## Riferiment
*Bolletin Regional
Strada statal 43 de la Vall de Non

La **** a l'è 'na strada statal italiana longa  km, che la corr in la provincia de Trent.

## Riferiment
*Highway Maps

## Alter proget
Via Priula

La **via Priula** a l'è una strada del XVI secol, de circa 70 km, che la ligava la cità de Berghem a quella de Morbegn (SO), in del pont pussee volt la strada la riva a 1992 m s.l.m.

Di gran importanza strategega e comerciala, la via Priula la vegn fada su in tra el 1592 e el 1593 per orden del podestà de Berghem Alvise Priuli.

## La via Priula incoeu

La via Priula la fa de strada di comerc in tra i do bande in fina al XVIII secol quando che, a causa di cambiament politegh havud in de la region, in primis cont el disfaciment de la Republega de Venezzia cont el Tratad de Campoformio, la vegn doperada semper manch, in fina a crodà in d'un stad pessim che l'ha portada in fina ai noster dì in condizzion de degrad assolut.

Domà de recent, i varie aministrazzion locai s'inn interessade al recuperà questa antiga via che ia traversava, cont el provà a promoeuver di itinerari.

In tra quei chì se segnalen du longh trat: el prim in vall Brembana, indova che de Mezzold se poeul andà su in fina a la Cà San March, in d'un itinerari cont un dislivell important ma bell fess; el segond che el mena de Albarid, in provincia de Sondri, in de la vall del Bit.

## Bibliografia
* *La strada Priula* del Giovanni Rinaldi, 1945.
* *La Ca' S. Marco e la strada Priula* del Giovanni Rinaldi, 1953.
* *Albaredo e la via di S. Marco: storia di una comunità alpina* del Patrizio Del Nero, 1985.
* *La strada Priula* del P. Capellini e E. Guglielmi (Cesare Ferrari editore, 1987).
* *Da Bergamo all'Europa. Le vie storiche Mercatorum e Priula* del Tarcisio Bottani e de la Wanda Taufer. Corponove Bergamo 2007.
*
Noeuva Strada ANAS 357

La **Noeuva Strada ANAS 357** a l'è una ex strada statal italiana, deventada poeu strada comunal.

A l'era, in principi, part de la strada statal 337 de la Vall Vigezz, menter incoeu la passa per una galleria, e la corr per intregh in del territori de Paiesch, frazzion de Trontan, per 1,6 km.

## Riferiment
*Strade ANAS
Noeuva Strada ANAS 424

La **Noeuva Strada ANAS 424** a l'è una strada statal italiana che la speccia de vesser classifegada e fada su de du trate.

La prima l'è quella che la passa per la cità de Premia, inveci che per la noeuva galleria elicoidal de la strada statal 659 de Vall Antigori e Vall Formazza.

El segond trat el conliga la località de schi de Rial al Pass de San Giacom e l'è sterrad e, quand che la gh'era no la dovana, a l'éra declassada a strada provincial.

## Riferiment
*Strade ANAS
Rodovia BR-486

La **rodovia BR-486** a l'è 'na rodovia federal brasiliana de conligament che la corr in del Stat de Santa Catarina.

Longa circa 108 km, la partiss de Itajaí, de la rodovia BR-101, e la riva a Presidente Nereu, a passà per Brusque, Botuverá e Vidal Ramos, tute località de la Vall d'Itajaí.

La trata in tra Itajaí e Botuverá la gh'ha l'asfalt, menter el rest l'è sterrad. Del 2015 a inn scominciad i lavorà per radobià la strada in tra Itajaí e Brusque.

## Riferiment
*Informazzion
Strada agro-silvo-pastoral Coll de la Madalena-Vall d'Infern

La **strada agro-silvo-pastoral Coll de la Madalena – Vall d'Infern** l'è ona strada forestal che la conliga Oeurniga in Vall Stabina e Cus in Vall Vrera per mez del Coll de la Madalena realizzada in del l’ann 2006.  I poden drovà la strada domà quei che gh’hann l'autorizzazion comunal, in particolar quei che gh'hann di baite o di terren de soa proprietà de lor adree al so tragit  e per di lavorà forestai. Asca la soa utilizzazion per i proprietari e per di lavorà forestai, on’altra reson importanta che l’ha menad a la costruzzion de la strada l'è stada la soa possibil utilizazzion soratut per i abitant de Oeurniga  in cas de emergenza quand che  la strada provincial 7 che la mena al paes l'è interota per via de disgrazzi naturai.  La strada l’è longa 3,3 Km di quai la banda che la parten al comun de Oeurniga l’è stada asfaltada in del 2008 inveci l'ultim trat de circa meter che ‘l parten al comun de Cus l’è minga asfaltad. El confin infra i du comun l’è segnad de la Vall Chiusuro.

Archivi:Strada Cus-Oeurniga (1).jpg|Principi de la strada agro-silvo-pastoral Coll de la Madalena-Vall d'Infern in del comun de Cus, el cartell l'insegna domà el trat Coll de la Madalena-Chiasuro che 'l parten al comun de Cus
Archivi:Strada Cus-Oeurniga (2).jpg|Trat de la strada agro-silvo-pastoral Coll de la Madalena-Vall d'Infern in del comun de Oeurniga 

## Vos corelade
*Oeurniga
*Cus
*Vall Vrera

## Riferiment
Strada provincial 66 di Saline

La **strada provincial 66 di Saline** a l'è una strada provincial de la provincia de Pavia longa 3,5 km che la partiss de Santa Giuleta e la riva a San Re, frazzion de Barbianell, indova che se po scernì se andà a drita e rivà in del center de Barbianell o a manzina e rivà a Pinaroeu e, a travers de la SS35 di Giov.

El nom el vegn del facc che in su la strada a gh'è di aves de aqua colda e salada. In sgeneral, la strada la ofriss un bell panorama in su la zona indova che nassen i Apennit.

## Riferiment
*Mape
Strada provincial 91 bis de la Val Calepi

La **strada provincial 91 bis de la Vall Calepi** (anca *Noeuva SP 91*) a l'è una strada provincial de la provincia de Berghem longa 12,5 km che la serviss la part de sota de la Vall omonema.

La scomincia in del comun de Brusaport cont un rondò che la conliga a la viabilità citadina de Berghem e la va inanz, 'me strada extraurbana segondaria, fina a Costamezat, indova che la se ferma perchè inn no fornid i lavorà.

La scomincia ancamò a Ciudun indova che la riva fina a Grumell. A l'è in proget de fàlla rivà fina a Cavrioeul.

A l'è stada fàda su per sbassà el trafegh in su la veggia SP91, voramai congestionada.

## Riferiment
*Viabilità Bergamasca
*Eco di Bergamo
Strada principal 394

La **strada principal 394** a l'è una strada principal de la Svizzera che la corr per intregh in del Canton Tesin.

A l'è no segnalada in di cartej 'me strada principal, ma domà in la lesg, e la conliga el confin de Stat a Gaggioeu cont el center citadin de Stabi, indova che la se sgionta a l'autostrada A24.

## Riferiment
*Ordenanza

## Alter proget
Tangenzial Sud de Bergom

La **Tangenzial Sud de Bergom** l’è on'opera stradal, per la pussee part in fonzion e in part an’mò in period de studi de fatibilità, che la fà de arteria stradal a scorriment svelt a sud del cap-loeugh orobich. Ona volta finida, a l'estrem ocidental la se ligarà alla SS 470 inveci vers est la và inanz senza incros a ras fina a finì dent in de l'Assa Interurbana, l'altra arteria stradal a scorriment svelt de la cità.

L'arteria la gh’ha l’aspet d’una strada extraurbana principal a do carensge, de corsie l'oeuna, domà in del trat inzial che ‘l va de Curen e l'inest con l'Assa Interurbana fina a la sortida "Center Comercial" subit inanz de Stezzan. In del trat che ‘l resta, la se presenta 'me ona strada extraurbana secondaria a carensgia unica.

La incrosa di strade e di autostrade de interess local e nazional, compagn de l'Autostrada A4 ai casei de Dalmine e Seriat, la SS 42 a Stezzan, la SS470 a Villa d'Almé e l'Assa Interurbana, o ben la strada a scoriment svelt a servizzi di quarter meridionai de Bergom. El limit de velocità in su la  tangenzial sud l’è compres in fra i 50&nbsp;km/h e i 90&nbsp;km/h, a segonda di trat.

## Percors
La Tangenzial Sud de Bergom l’è stada concepida per facilità i spostament in tra l'hinterland a ovest de Bergom e la Vall Brembana e i comun de l'alta pianura bergamasca e l'hinterland est. Per questa reson chì la gh’ha un' andana a U e la circonda Bergom del de sota.

A l’è el risultad de la  de la fusion di diverse strade costruide e rimodernade in temp vegnud dopo. Del 27 de november 2015, a inn averte e in fonzion tucce i trate, via che la trata inizzial in fra Villa d'Almé e Curen che l’è anmò in period de studi de fatibilità (a gh'è el conligament infra i du center abitad per mez de la SS 470 dir).
Tangenzial Ovest de Bressa

La **Tangenzial Ovest de Bressa**, part ministrativament de la *SP BS 11*, a l'è una strada provincial che la fa part del sistema tangenzial de la cità de Bressa.

Classifegada 'me strada extraurbana segondaria, a l'è una superstrada a dobia carensgia con do corsie per sens de marcia e banchina a lat, con limit de velocità a 80 km/h.

La scomincia a Castellmela e la finiss in del center urban de Bressa, a sgiontàss con la provincial 9 per Quinzan.

## Riferiment
*Provincia di Brescia
Tangenzial Nord de Mantoa

La **Tangenzial Nord de Mantoa** a l'è una strada provincial de la provincia de Mantoa che la conliga la SS236 a la SS 482 e la fa donca de tangenzial per la zona Nord de Mantoa.

Longa circa 10 km e con 6 sortide, l'è classifegada 'me strada extraurbana segondaria e per la pupart de la trata a l'è reservada ai veicoi a motor.

La scomincia in del quarter de Valdar, e ghe passa per San Giorgio Bigarello, Porto Mantovano e Marmirolo.

## Riferiment
*Strade provinciai de Mantoa
Tangenzial Sud de Mantoa

La **Tangenzial Sud de Mantoa** a l'è una strada provincial de la provincia de Mantoa che la conliga la SS10 a la SS62 e la fa donca de tangenzial per la zona Sud de Mantoa.

Longa circa 7 km e con 4 sortide, l'è classifegada 'me strada extraurbana principal con do corsie de marcia per sens e con spartitrafegh central, menter i sortìde e i intersezzion inn fade con di rondò.

La scomincia a Curtaton, la passa per Mantoa, per poeu fornì a Cerese, quarter de Borgh Vergili

## Riferiment
*Strade provinciai de Mantoa